Diari Oficial de la Generalitat Valenciana


Sumari del DOGV 1135, del 06-09-1989 (1989/815036)

ORDRE d'11 d'agost de 1989, de la Conselleria d'Agricultura i Pesca, aprovant el Pla d'Obres i Millores Territorials (1a.. part), de la Zona d'Ordenació d'Explotacions de la Vall d'Ayora (València).
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/08/11/(1)/dof/vci/html**

### Dades del document

Número de DOGV
:   1135

Data del DOGV
:   06-09-1989

Secció del DOGV
:   DISPOSICIONS GENERALS

Número del document
:   1989/815036


Data del document
:   11-08-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'11 d'agost de 1989, de la Conselleria d'Agricultura i Pesca, que aprova el Pla d'Obres i Millores Territorials (1a part), de la zona d'ordenació d'explotacions de la Vall d'Ayora (València).  
El Decret 197/1987 de 7 de desembre del Consell de la Generalitat Valenciana estableix actuacions de reforma i desenvolupament agrari a la Zona d'Ordenació d'Explotacions de la Vall d?Ayora (València).  
Complint el que es disposa en els articles 82 i 129 de la Llei de Reforma i Desenvolupament Agrari de 12 de gener de 1973 i en l'article 3 del Decret 197/1987 del Consell, ha estat redactada una primera part del Pla, pels Serveis Territorials de la Conselleria d?Agricultura i Pesca.  
Aquesta primera part del Pla es refereix a les obres de condicionament i millora de camins rurals, implantació, condicionament i millora de regadius, estudis hidrogeològics, sondejos d'investigació, pont sobre el riu Xúquer i construccions cooperatives.  
Havent examinat aquest pla, la Conselleria considera que les obres que inclou han estat degudament classificades, segons determina l'article 61 de la Llei de Reforma i Desenvolupament Agrari i que, alhora, aquestes obres són convinents perquè s'obtinguen de l?ordenació els majors beneficis per a la producció de la zona i per als agricultors i ramaders afectats.  
Per açò i fent ús de les facultats que tinc atribuïdes.  
ORDENE:  
Article primer  
Aprovar el Pla d'Obres i Millores Territorials (lª part) de la Zona d'Ordenació d'Explotacions de la Vall d?Ayora (València).  
Article segon  
D'acord amb els articles 62, 65 i 70 de la Llei de Reforma i Desenvolupament Agrari, es considera que les obres de condicionament i millora de camins rurals, el pont sobre el riu Xúquer, així com també els estudis hidrogeolègics i sondejos d'investigació seran classificats d'interés general, en el grup a) de l'article 61 d'aquesta llei, raó per la qual seran subvencionades totalment.  
La resta d'obres incloses en la part del Pla són classificades com a obres complementàries per a la zona, en el grup d) d'aquest article, establint-hi els següents auxilis.  
Per a les obres d'implantació, condicionament o millora de regadius, una subvenció del 40% i un avançament del 70% que resta, reintegrable en un període de 10 anys.  
Per a les obres d'instal·lacions operatives una subvenció del 30%, i un avançament del 70% que resta, reintegrable en període de 10 anys.  
Les quantitats anticipades reportaran un interés del 40% anual, d'acord amb el que es disposa en l'article 74 de la Llei de Reforma i Desenvolupament Agrari.  
Article tercer  
Les obres de la lª part del Pla hauran de ser sol·licitades formalment pels beneficiaris, dins el termini que marca l'article 8é. del Decret 197/1987 de 7 de desembre del Consell, que estableix actuacions de reforma i desenvolupament agrari a la Vall d?Ayora (València).  
DISPOSICIONS FINALS  
Primera  
La Direcció General de Desenvolupament Agrari de la Conselleria dictarà les normes complementàries per a la millor aplicació del que es disposa en aquesta ordre.  
Segona  
L?Ordre entrarà en vigor el dia de la publicació en el Diari Oficial de la Generalitat Valenciana.  
València, 11 d'agost de 1989.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI